→ המשטרה דוחה מכל בכל את תמלילי ניר חפץ ש"נחשפו" בערוץ 12
"נקמתו של התרנגול האחראי לזריחת השמש": מבולבלים? גם אני ←
אליק מאור | 6 בנובמבר 2019, 14:19
5 מתנחלים מהמאחז הלא חוקי 'מעוז אסתר', הסמוך למאחז 'כוכב השחר' נעצרו היום (רביעי) בידי כוחות מג"ב בחשד כי חיבלו בניסיון להחרים משאיות באלימות כלפי שוטרים. המשאיות הוחרמו והעצורים הועברו לחקירה והמשך טיפול במשטרה ש"י.
מוקדם יותר היום הגיעו כוחות מג"ב, משטרה ומנהל אזרחי למאחז הבלתי חוקי מעוז אסתר בחשד להפרת צו תיחום על ידי 2 משאיות שהגיעו למקום ככל הנראה במסגרת עבודות בנייה בלתי חוקיות המתבצעות במאחז. כוחות משמר הגבול, משטרת ישראל והמנהל האזרחי החרימו 2 משאיות בחשד להפרת צו תיחום במאחז הבלתי חוקי. במקום התקהלו עשרות מתפרעים שהפריעו לעבודת הכוחות, חיבלו בניסיון להחרים את המשאיות והשליכו אבנים. כאמור הכוחות עצרו 5 חשודים בתקיפת שוטרים. מהמשטרה נמסר כי "בהוראת המנהל האזרחי המשאיות הוחרמו ותהליכי הפיקוח והאכיפה במקום ימשכו".
אחת המשאיות (צילום: דוברת המשטרה)
המעצרים (צילום חוננו)
בארגון הימין 'חוננו' ידעו לספר כי הפגיעה בהרחבת ההתיישבות נמשכת וכי עד כה דווח למוקד המשפטי של הארגון על 4 עצורים חלקם נשואים ואבות לילדים. עוד נטען כי מתנחלים ונוער הגבעות שהיו במקום דיווחו על אלימות שוטרים קשה, אשר כללה ריסוס גז אמצעי מניעה לפיזור הפגנות), לעבר התושבים, ופגיעה בנשים ובנערות.
המאחז הוקם ב-2008 וכולל מספר מבני עץ ואוהלים. מאז הא נהרס יותר מ 10 פעמים כשהמתנחלים שבים ובונים אותו בעידוד רבנים וישיבות של הימין הקיצוני.
צילום מאתר המאחז שמספר בין השאר על הרס מבנים והקמתם מחדש
פוסט זה פורסם בקטגוריה א, אקטואליה, בארץ, בטחוני, חדשות בארץ, פליליים, עם התגים החרמה, מעוז אסתר, מעצר, מתנחלים, פינוי. אפשר להגיע ישירות לפוסט זה עם קישור ישיר.